**Lanu-tiimin kokousmuistio**

Aika 17.5.2021 klo 9:00-10.40

Paikka Teams

Osallistujat

Elo, Johanna

Hekkala-Vatula, Laura

Hietanen, Mervi

Majuri-Jantunen, Hanna-Leena

Marttinen, Elisa puheenjohtaja ja sihteeri

Parjanen, Anni

Rajamäki, Saija

Rikkilä, Jarkko

Tornikoski, Johanna

1. Esittelykierros

Lanu-tiimin uusi jäsen Anni Parjanen Pirkkalan kirjastosta esittäytyi. Anni on Pirkkalan kirjaston lanu-tiimin vetäjä, ja hän vastaa kirjaston kouluyhteistyöstä. Tänä keväänä Pirkkalassa on pidetty etävinkkauksia ja kirjapaketteja kouluihin on lähtenyt paljon, yli 4 500 nidettä on ollut kirjapaketeissa menossa. Pirkkalassa on tehty 4. luokkalaisille opetuspaketti, jota on markkinoitu opettajille. On vaikea tietää, paljonko sitä on suoritettu tai kuinka se on otettu vastaan.

Myös muut tiimin jäsenet esittäytyivät Annille, ja kertovat oman kirjastonsa tämänhetkisistä kuulumisista. Jarkko esitteli lanu-tiimin vaiheita ja toimintaa.

1. Lanu-foorumin palautekoonti

AkePike kerää kaikista järjestämistään koulutuksista palautetta, jota saadaan paljon. Palautteiden perusteella koulutustilaisuuksia kehitetään jatkuvasti paremmiksi. Edellinen lanu-foorumi järjestettiin 23.4., ja siitä saatiin n. 30 palautetta. Palautteiden perusteella koulutustilaisuuteen oltiin pääosin erittäin tyytyväisiä.

Erityisen tarkkaan AkePike:ssä seurataan palautelomakkeen kohtia 2 ja 4, eli ”Sain tilaisuudesta uutta tietoa” ja ”Tilaisuuden sisältöjä siirtyy kauttani muualle työyhteisöön”. Lanu-foorumi sai näistäkin hyvät numeraaliset arviot. Mietittiin, että kohta ”tilaisuuden sisältöjä siirtyy kauttani muualle työyhteisöön” on haastava, sillä useassa kirjastossa lanu-foorumin seuraaja saattaa olla kirjaston ainoa lanu-työtä tekevä, jolloin tietoa on vaikeaa, jopa mahdotonta siirtää eteenpäin.

Palautteiden yhteenvetona voisi sanoa, että palaute oli oikein hyvää. Palautteissa kehuttiin erityisesti päivän monipuolista sisältöä, tietoiskuja sekä Matleena Laakson digitaalisia työkaluja esitellyttä puheenvuoroa. Kehittämistä toivottiin aikataulutukseen. Erityisesti iltapäivä tuntui raskaalta, kun kaksi pitkää ja paljon asiaa sisältävää puheenvuoroa oli peräkkäin ilman taukoa.

Keskustelimme tiimin kanssa päivän palautteista, ja itse päivän annista. Olimme palautteiden kanssa samaa mieltä siitä, että päivä oli monipuolinen, ja että foorumit halutaan pitää monipuolisina myös jatkossa. Pohdimme että oli hyvä, että konkreettisten esimerkkien lisäksi mukana oli myös ajatuksia herätteleviä, korkealentoisia puheenvuoroja, myös näitä halutaan mukaan jatkossakin. Samaa mieltä oltiin myös siinä, että tauotukseen täytyy kiinnittää seuraavan foorumin aikataulua suunniteltaessa enemmän huomiota. Tahti oli loppua kohti hengästyttävä ja päivä tuntui pitkältä.

1. Syksyn lanu-foorumi

Syksyn lanu-foorumi tullaan järjestämään 29.10.2021. AkePike on tehnyt päätöksen, että syksystä alkaen koulutustilaisuuksien kesto tulee olemaan pääsääntöisesti 4 h 30 min.

Mietittiin pienten ”kisakatsomoiden” mahdollisuutta koulutustilaisuuksien seuraamiseen. On mahdollista, että koulutustilausuudet tullaan jatkossakin järjestämään etänä tai hybridinä. Tällöin tärkeäksi koettu verkostoituminen ja ajatusten jakaminen saattaa kuitenkin jäädä vähäisemmäksi kuin live-koulutuksissa. Tähän ratkaisuna mietittiin erilaisten pienien kisakatsomoiden järjestämistä, eli että etäkoulutustilaisuutta seurattaisiin pienissä ryhmissä, jolloin ajatustenvaihtoa ja kommentointia pääsisi tekemään pitkin päivää.

Foorumin sisältöä mietittäessä kantavaksi teemaksi nousi nuoret ja nuorten kohtaaminen. Tietoiskujen aiheeksi ehdotettiin: Erten kuulumisia, Jyväskylässä tekeillä olevaa pelidiplomia, [Sivupiiri-esittelyä](https://www.kirjasampo.fi/fi/sivupiiri), Lastenkirjainstituutin [Lukemo-portaalia](https://lukemo.fi/), kirjagramia ja booktokia.

Lisäksi keskustelussa nousi esiin seuraavia mietteitä/ajatuksia/mahdollisia esiintyjiä koskien tulevan foorumin sisältöä:

* Syrjäytymisvaarassa olevat nuoret
* Aleksis Salusjärvi
* Aura Nurmi (<https://lukukeskus.fi/mun-tarina-loppuraportti/> )
* kokemukset hyvistä nuorten osallistamisen käytänteistä
* paneelikeskustelu, jossa mukana nuoria
* yhteistyö muiden toimijoiden kanssa (eri ammattikuntien yhteistyö)
* nuorten kohtaamisen impro

Suunniteltiin myös foorumin jälkeen järjestettävää lanu-tapaamista, jossa päästäisiin yhdessä lanu-porukan kanssa pureskelemaan foorumin antia. Lanu-tapaamisen ajankohdaksi sovittiin 5.11.Tapaaminen tapahtuisi teamsilla, ja sen toteutusta ja sisältöä mietitään lanu-tiimissä kesän ja syksyn aikana.

1. Piken lanu-teams

Mietittiin mahdollisen Piken lanu- teams ryhmän perustamista. Toisaalta pohdittiin, että teams ryhmiä saattaa varsinkin isojen kirjastojen henkilökunnalla olla jo paljon. Keski-kirjastoilla on myös olemassa jo oma teams ryhmänsä. Pikissä vastaavaa ryhmää ei ole, vaan kunnilla on mahdollisesti omat ryhmänsä. Anni Pirkkalasta nosti esiin pienten Piki-kuntien problematiikan: Omassa lanu- teams ryhmässä on vain muutama henkilö, eikä laajempaa lanu-keskustelua pääse syntymään. Tämän pohjalta mietittiin, että Piken teams ryhmä voisi olla hyödyllinen keskustelualusta etenkin pienempiä kirjastoja ajatellen, eikä siitä haittaa olisi varmasti isommillekaan kirjastoille. Jätettiin asia kuitenkin vielä hetkeksi pöydälle.

1. Seuraava kokous

31.8. klo 9-10.30